Diari Oficial de la Generalitat Valenciana


Sumari del DOGV 6348, del 06-09-2010 (2010/9561)

Licitació per a la selecció de l'empresari constructor del sector SUP-2 Est del Pla General de Sagunt.
------------------------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/9561


Data del document
:   31-08-2010

Organisme emissor
:   Anida Desarrollos Singulares, SL

Tipus de document
:   Anunci

Correcció d'errades

Anàlisi jurídica

 Descriptors 

:   * Sagunt
    * contracte administratiu

Licitació per a la selecció de l'empresari constructor del sector SUP-2 Est del Pla General de Sagunt. [2010/9561]  
De conformitat amb el que preveuen els articles 120 i 160 de la Llei 16/2005, de 30 de desembre, Urbanística Valenciana, i l'article 359 del Reglament d'Ordenació i Gestió Territorial i Urbanística, aprovat pel Decret del Consell 67/2006, de 13 de maig, Reglament d'Ordenació i Gestió Territorial i Urbanística (ROGTU), s'anuncia, a instàncies de la mercantil Anida Desarrollos Singulares, SL, en la condició d'agent urbanitzador del sector SUP-2 Est del Pla General de Sagunt, la licitació del procediment per a la selecció de l'empresari constructor.   
El contracte té com a objecte l'execució de les obres d'urbanització del sector residencial SUP-2 Est del Pla General de Sagunt, segons el projecte d'urbanització aprovat per a aquest àmbit urbanístic.  
La selecció de l'empresari constructor es regeix pel plec de clàusules particulars i de prescripcions tècniques -ratificat per l'Ajuntament de Sagunt per silenci administratiu-, plec que, junt amb l'alternativa tècnica i la proposició juridicoeconòmica del programa, es troba a disposició dels interessats per a la consulta i, si és el cas, obtenció de còpies a l'Ajuntament de Sagunt (c/ Autonomia, núm. 2, 46132 Sagunt) i a la notaria d'Amparo Mundi Sancho, avinguda 9 d'Octubre, 82, Port de Sagunt (46728 Sagunt).  
El preu base de licitació del contracte és de 34.856.477,02 euros, més l'IVA corresponent. El contracte serà adjudicat per l'agent urbanitzador, la mercantil Anida Desarrollos Singulares, SL.   
La selecció s'efectuarà per mitjà de procediment obert i s'adjudicarà per concurs a l'oferta econòmicament més avantatjosa, de conformitat amb els criteris d'adjudicació que figuren en el plec de clàusules particulars.  
Els licitadors hauran de constituir una garantia provisional del 5% del pressupost base de licitació. El termini per a la presentació d'ofertes és fins a les 14.00 hores del dia 2 de novembre de 2010, i s'hauran de presentar a la notaria d'Amparo Mundi Sancho, avinguda 9 d'Octubre, 82, Port de Sagunt (46173 Sagunt).  
La documentació pot examinar-se a la notaria esmentada, en horari d'obertura al públic, i podrà retirar-se en aquesta, en semblant horari i de conformitat amb el que estableix l'anunci de licitació publicat en el suplement del Diari Oficial de la Unió Europea que s'indica més avall.  
De conformitat amb el que disposa l'article 359.3 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística s'informa, així mateix, dels terminis del procediment de licitació següents:  
1. La qualificació de la documentació administrativa presentada pels licitadors en el sobre 1 tindrà lloc el cinqué dia hàbil a comptar de la finalització del termini per a la presentació d'ofertes.   
2. Una vegada qualificada la personalitat, capacitat i solvència dels licitadors, i en el cinqué dia hàbil següent a la qualificació de la documentació administrativa, es procedirà en acte públic i sota fe notarial a l'obertura de les proposicions econòmiques contingudes en el sobre 2 d'aquelles qualificades de forma favorable.  
3. En el termini de cinc dies hàbils des de l'obertura de les pliques, l'urbanitzador comunicarà a l'Ajuntament la proposta d'adjudicació.  
La resolució de l'Ajuntament de ratificació o rectificació s'efectuarà en el termini de 15 dies, i es notificarà a l'urbanitzador i a tots els participants.  
Es pot obtenir més informació a l'Ajuntament de Sagunt i a la mercantil Anida Desarrollos Singulares, SL. Telèfon: 840 753 983; fax: 450 954 243; correu electrònic: .  
L'anunci de licitació s'ha publicat en el suplement número 168 del Diari Oficial de la Unió Europea, de 31 d'agost de 2010.  
Sagunt, 31 d'agost de 2010.- L'apoderat: Enrique Madan Rodríguez.